Seekoei wat van trok afspring dood na nóg ‘n ongeluk“A-He” nadat hy van die vragmotor afgeval het Foto: Taipei Times ŉ Beseerde seekoei wat verlede week in Taiwan uit ŉ bewegende vragmotor gespring het, is Maandag dood aangetref. Maroela Media het vroeër berig 32-jarige seekoei, genaamd “A-He”, het Vrydag uit die vragmotor gespring toe hy na ŉ ontspanningsplaas in Taiwan vervoer is. Hy het sy tande en ŉ been gebreek. Die seekoei is Saterdag na ŉ visplaas geneem waar hy nog ŉ besering opgedoen het toe die houer, waarin hy vervoer is, 2 meter ver geval het weens swak toue. Volgens ŉ veearts was A-He moontlik ook gespanne weens honderde mense wat die dam besoek het om foto’s te neem. Diereregtegroepe en wetgewers het Maandag hul kommer uitgespreek oor die prosedure om groot diere in Taiwan te vervoer. Die seekoei het aan die Sky-dieretuin behoort. Die karkas word na die Taipei-dieretuin geneem om die oorsaak van dood te bepaal. Volgens plaaslike media het A-He ŉ paar jaar gelede in ŉ televisiereeks verskyn.